***Η ΤΕΧΝΙΚΗ ΤΗΣ ΠΕΡΙΛΗΨΗΣ***

***ΠΡΟΕΤΟΙΜΑΣΙΑ***

1.Διαβάζουμε προσεκτικά ολόκληρο το κείμενο, για να κατανοήσουμε το περιεχόμενό του και να επισημάνουμε το θεματικό του κέντρο.

2.Αναγνωρίζουμε τη μέθοδο ανάλυσης του θέματος (ορισμός, διαίρεση, διευκρίνιση, σύγκριση και αντίθεση, αιτιολογική ανάλυση, ανάλυση διαδικασίας

3.Διακρίνουμε τα βασικά δομικά μέρη του κειμένου (πρόλογος, κύριο θέμα, επίλογος) και των νοηματικών ενοτήτων του, εφόσον υπάρχουν. Ομαδοποιούμε τις παραγράφους του κύριου μέρους που έχουν το ίδιο νοηματικό κέντρο και δίνουμε έναν πλαγιότιτλο σε κάθε ενότητα.

4.Σημειώνουμε τις θεματικές περιόδους των παραγράφων και τις σημαντικότερες λεπτομέρειές τους, εντοπίζουμε την κύρια ιδέα κάθε παραγράφου και την αποδίδουμε επιγραμματικά με τη μορφή πλαγιότιτλου.

5.Εντοπίζουμετις νοηματικές σχέσεις μεταξύ των παραγράφων.6.Αναγνωρίζουμε το κειμενικό είδος (επιστολή, άρθρο, εισήγηση-ομιλία κλπ.), ώστε να επιλέξουμε την κατάλληλη φράση για να αναφερθούμε στο συγγραφέα (π.χ. Ο αρθρογράφος ή ο συντάκτης του δημοσιεύματος...ή κατά τον αρθρογράφο...κλπ.)

***ΓΡΑΦΗ-ΣΥΝΘΕΣΗ***

1.Επισημαίνουμε το θεματικό κέντρο του κειμένου και το καταγράφουμε σε μια θεματική περίοδο: Το κείμενο/ άρθροαναφέρεται, αναλύει,προσεγγίζει, διερευνά, πραγματεύεται...ή θέμα του κειμένου/ του άρθρου είναι...κλπ..

2.Επιδιώκουμε να υπάρχει ενότητα λόγου και συνοχή. Γι’ αυτόχρησιμοποιούμε τις κατάλληλες διαρθρωτικές λέξεις και φράσεις. Έτσι, μετά την πρώτη περίοδο (θεματική) γράφουμε: Αρχικά ο συγγραφέας επισημαίνει (ή υποστηρίζει, διαπιστώνει, εκτιμά, θεωρείκ.ά.) και καταγράφουμε συνοπτικά το περιεχόμενο της πρώτης παραγράφου.

3.Συνεχίζουμε με τη λέξη-φράση: Στη συνέχεια (ή κατόπιν) παραθέτει (ή καταγράφει, σχολιάζει κ.ά.) και γράφουμε συνοπτικά το περιεχόμενο της επόμενης παραγράφου. Συνεχίζουμε με τη συνοπτική απόδοση του περιεχομένου των υπολοίπων παραγράφων πλην της τελευταίας.

4.Φτάνοντας στην τελευταία παράγραφο του δοθέντος κειμένου κλείνουμε την περίληψή μας με τη λέξη: Τέλος (ή Καταλήγοντας) ο αρθρογράφος (ή ο συγγραφέας κλπ.) αναφέρει ότι... και παραθέτουμε συνοπτικά το περιεχόμενο της καταληκτικής αυτής παραγράφου.

Έχουμε επίσης υπόψη μας:

α) Γράφουμε πάντοτε σε γ ́πρόσωπο.

β) Αποφεύγουμε το σχολιασμό των απόψεων του συγγραφέα.

γ) Δεν μιμούμαστε το ύφος του συγγραφέα, γράφουμε σε δοκιμιακό λόγο.

δ) Αποφεύγουμε την αυτούσια μεταφορά φράσεων του κειμένου.

ε) Χρησιμοποιούμε σε ορισμένα σημεία παθητική σύνταξη, για να προσδώσουμε αντικειμενικό ύφος.

στ) Χρησιμοποιούμε τις απαραίτητες διαρθρωτικές λέξεις ή εκφράσεις.

ζ) Δεν υπερβαίνουμε το ανώτατο αριθμητικό όριο των λέξεων που μας δίνεται (συνήθως ζητούνται 80-100

**Β. ΤΕΧΝΙΚΕΣ ΑΝΑΔΙΑΤΥΠΩΣΗΣ ΚΑΙ ΠΥΚΝΩΣΗΣ ΛΟΓΟΥ**

***1. ΤΕΧΝΙΚΕΣ ΑΝΑΔΙΑΤΥΠΩΣΗΣ ΛΟΓΟΥ***

**Μετατρέπουμε τα ρήματα σε ουσιαστικά ή μετοχές, χωρίς όμως να κάνουμε κατάχρηση των μετοχών (ενεργητικής ή παθητικής φωνής**)

.π.χ. βελτιώθηκε σημαντικά→ σημαντική βελτίωση καθώς επιδιώκουμε→ επιδιώκοντας

**Αντικαθιστούμε λέξεις με συνώνυμα ή με ταυτόσημους όρους**

π.χ. εξανδραποδισμός→ υποδούλωση

**Χρησιμοποιούμε με φειδώ λέξεις ή φράσεις από το κείμενο και, όταν είμαστε αναγκασμένοι να το κάνουμε (νεολογισμοί, ειδικοί όροι, κ.ά.), τις δίνουμε σε εισαγωγικά**

π.χ. Η συστηματική και πολύπλευρη προπαγάνδα διαμορφώνει, κατά το δοκιμιογράφο, το σύγχρονο «μαζοποιημένο» άνθρωπο.

***2. ΤΕΧΝΙΚΕΣ ΠΥΚΝΩΣΗΣ ΛΟΓΟΥ***

**Μονολεκτικο τύποι αντί περιφραστικώ**ν.

π.χ. Ο αυταρχικός άρχοντας→ο τύραννος Ο πνευματικός άνθρωπος →ο διανοούμενος

**Ονοματικά ή επιρρηματικά σύνολα στη θέση ονοματικών ή επιρρηματικών προτάσεων.**

π.χ. ο άνθρωπος ο οποίος εργάζεται→ ο εργαζόμενος

εκείνος που αποβλέπει μόνο στο ατομικό του συμφέρον→ ο ιδιοτελής

Πολλές φορές η πολιτισμική πορεία ανακόπτεται όχι μόνο από φυσικές καταστροφές, αλλά και από πολέμους, περιόδους υποδούλωσης, αυταρχικά καθεστώτα ή εποχές ευδαιμονισμού, εφησυχασμού και έλλειψης έμπνευσης → Πολλές φορές η πολιτισμική πορεία ανακόπτεται όχι μόνο λόγω φυσικών καταστροφών, αλλά και ιστορικών συνθηκών.